30/06/2015 | Administración LocalMunicipal
Carral
Elevación a definitivo do acordo plenario provisorio de aprobación de modificación da Ordenanza fiscal reguladora do imposto sobre bens inmobles

Na sesión ordinaria do Pleno do Concello de Carral realizada o 26 de marzo de 2015 adoptáronse, entre outros, os seguintes acordos: “1.–Aprobar de xeito provisorio a modificación do artigo número 3 da Ordenanza fiscal n.º 1 reguladora do imposto de bens inmobles (mediante a introdución nel do punto 3. c), que se remarca suliñado e en negriña), que quedaría redactado da seguinte forma: “Artigo 3.–Cota tributaria, tipo de gravame e recargo.1. A cota íntegra do imposto será o resultado de aplicar á base liquidable o tipo de gravame ó que se refire o apartado 3 seguinte.2. A cota líquida obterase minorando a cota íntegra do imposto no importe das bonificacións previstas no artigo seguinte: 3. Os tipos de gravame aplicables neste municipio serán os seguintes: a) Bens Inmobles de natureza urbana: – Tipo de gravame xeral: 0,6%. – Tipos de gravame segundo os usos catastrais dos bens inmobles urbanos: – Bens de “uso industrial”. Se aplicará ós bens de valor catastral igual ou superior a 250.000,00 €, o tipo de gravame diferenciado do 0,9%. b) Bens de natureza rústica: 0,40% c) Bens de características especiais: – Bens destinados á produción de enerxía eléctrica e gas, ó refino do petróleo e ás centrais nucleares: 1,3%. – Bens destinados a presas, saltos de auga e encoros: 1,3%.” 2.–Expoñer o acordo provisorio de modificación de ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia de A Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.–Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón proviorio, sen necesidade dun novo acordo plenario.4.–O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicaranse no Boletín Oficial da Coruña, e non entrará en vigor até que se realice tal publicación.”. Logo de someter os devanditos acordos a exposición pública mediante o anuncio publicado no taboleiro de edictos do Concello de Carral, previo anuncio no BOP da Coruña n.º 65, do 9 de abril de 2015, durante máis do prazo de trinta días hábiles establecido ao efecto, entre os días 9 de abril e 19 de maio de 2015, de acordo co informe emitido o 19 de maio de 2015 pola auxiliar do rexistro xeral do Concello, segundo o cal non foi presentada no devandito rexistro xeral reclamación ningunha no citado prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 181/2015 o 20 de maio de 2015, polo que resolveu 1.–Entender elevado a definitivo o devandito acordo plenario provisorio de aprobación da modificación da ordenanza fiscal n.º 1 reguladora do imposto sobre bens inmobles no Concello de Carral, dándolle ao seu artigo 3 a nova redacción proposta pola Alcaldía, por non terse presentado reclamación alguna a aquel durante o prazo establecido ao efecto, en aplicación do artigo 17.3 TRLRFL. Deste modo, o artigo n.º 3 da ordenanza fiscal quedará redactado do seguinte xeito (mediante a introdución nel do punto 3. c), que se remarca en negriña): “Artigo 3.–Cota tributaria, tipo de gravame e recargo.1. A cota íntegra do imposto será o resultado de aplicar á base liquidable o tipo de gravame ó que se refire o apartado 3 seguinte.2. A cota líquida obterase minorando a cota íntegra do imposto no importe das bonificacións previstas no artigo seguinte: 3. Os tipos de gravame aplicables neste municipio serán os seguintes: a) Bens Inmobles de natureza urbana: – Tipo de gravame xeral: 0,6%. – Tipos de gravame segundo os usos catastrais dos bens inmobles urbanos: – Bens de “uso industrial”. Se aplicará ós bens de valor catastral igual ou superior a 250.000,00 €, o tipo de gravame diferenciado do 0,9%. b) Bens de natureza rústica: 0,40% c) Bens de características especiais: – Bens destinados á produción de enerxía eléctrica e gas, ó refino do petróleo e ás centrais nucleares: 1,3%. – Bens destinados a presas, saltos de auga e encoros: 1,3%.” 2.–Dispoñer o inserimento no Boletín Oficial da Provincia da Coruña do acordo definitivo a que se refire o apartado anterior, incluindo o provisorio elevado automáticamente a tal categoría, e o texto íntegro da modificación da ordenanza fiscal, con indicación de que, contra deles, non cabe outro recurso que o contencioso-administrativo, que se poderá interpoñer, a partires de tal publicación, na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a citaa publicación (17.4 TRLRFL). Carral, 16 de xuño de 2015. O ALCALDE José Luís Fernández Mouriño